Hinrich Schult

Hinrich Schult (latiniseert ok Henricus Praetorius; * 1584 in Eestbrügg; † 25. Januar 1644 in Oterndörp) weer en düütschen Pädagoog.

Schult is 1584 as Söhn von Maria un den Pastoor Hermann Schult in Eestbrügg boren.Fritz Roth: Restlose Auswertungen von Leichenpredigten und Personalschriften für genealogische Zwecke. Band 5, Sülvsverlag 1967, Sied 224 He hett toeerst Huusünnerricht von sien Vader kregen un is later ünner de Rekters Casmann un Schlüter op dat Athenaeum in Stood ween. Na de Tied in Stood is he na dat Johanneum in Hamborg gahn (ünner Magister Sperling).

He is Privaatlehrer ween un hett na en poor Johren noch wedder en Studium von de Theologie un orientaalsche Spraken an de Universität Wittenbarg anfungen. Veerunhalv Johren is he in Wittenbarg ween.Zeitschrift des Vereins für Hamburgische Geschichte. Band 42, Johann August Meissner, 1953, Sied 181

He weer von 1615 bet 1642 Rekter von de Latienschool Oterndörp. Schult is an’n 25. Januar 1644 in Oterndörp doodbleven un dor an’n 30. Januar begraven worrn.

 Footnoten 

Kategorie:Mann
Kategorie:Pädagoog
Kategorie:Boren in dat 16. Johrhunnert
Kategorie:Storven 1644